Peter Anthony

Datuk Peter Anthony (lahir 24 Februari 1971) ialah ahli  politik  Malaysia  berketurunan Kadazandusun. Beliau merupakan mantan ADUN  selama dua penggal (2018-2025) dan mantan Menteri Pembangunan Infrastuktur Sabah (2018-2020).

 Parti Warisan Sabah 
Di awal penglibatan beliau di dalam bidang politik, Peter Anthony telah dilantik oleh Presiden Parti Warisan Sabah, Mohd Shafie Apdal sebagai Naib Presiden (2016-sekarang) bersama-sama dengan Junz Wong dan Jaujan Sambakong.Naib Presiden Warisan, Peter Anthony mengaku tidak bersalah kes pengubahan wang haram RM8.75 juta

 Pertubuhan Kadazan Dusun Murut Malaysia (KDMM) 
Pada tahun 2012, Peter Anthony telah dilantik sebagai Presiden Pertubuhan KDMM yang baru menggantikan John Ambrose."Pairin mengakulah anda luluskan pas residen" - Peter Anthony

Antara kejayaan terbesar beliau sepanjang menggalas jawatan Presiden KDMM ialah mengasaskan Liga Bola Sepak KDMM (2014-sekarang) yang akhirnya membawa kepada penubuhan Kelab Bola Sepak KDMM (KDMM FC) pada tahun 2016.

KDMM FC dibarisi oleh Ian James Wong, Rezuan Radzy, Zuraindey Jumai, dan Peter Anthony sendiri pernah beraksi di Liga FAM Divisyen 3 (2016-2017).

Liga Bola Sepak KDMM di sepanjang penganjurannya telah berjaya menyatupadukan ratusan ribu rakyat Sabah di setiap pelusuk daerah selain daripada mencungkil bakat-bakat baru belia negeri di bawah bayu itu.

Pertubuhan KDMM dilihat lebih progresif sejak berada di bawah kepimpinan Peter Anthony pada tahun 2012 hingga ke hari ini melalui gerak kerja pembangunan masyarakat di pedalaman Sabah khususnya di kawasan yang didiami oleh majoriti kaum Kadazan, Dusun, dan Murut.

 Sabah Football Association (SAFA) 
Peter Anthony telah diberi mandat sebagai Presiden Sabah FA yang baru pada Ogos 2018 berikutan perletakan jawatan oleh presiden sebelumnya, Alijus Sipil. Pada 09 Julai 2019, pasukan Sabah di bawah naungan beliau telah menjuarai saingan Liga Premier Malaysia 2019 selepas meninggalkan JDT II dengan 7 mata.Peter Anthony letak jawatan Presiden SAFA

Setelah Parti Warisan Sabah tewas pada Pilihan raya negeri Sabah 2020, beliau meletakkan jawatan dan digantikan oleh Datuk Wetrom Bahanda.

 Persatuan Komposer & Pembikin Video Muzik Sabah (SCORE) 
Persatuan yang ditubuhkan bagi menjaga hak dan kebajikan pemain industri muzik Sabah ini dinaungi oleh Peter Anthony (2018 – sekarang) dan dipengerusikan oleh Asmin Mudin.

Darjah kebesaran

 60px Darjah Indera Mahkota Pahang (DIMP) - Dato'  (2009)

 60px Darjah Panglima Gemilang Darjah Kinabalu (PGDK) - Datuk (2018)

Kontroversi
Peter pernah disiasat atas tuduhan pembelian ladang kelapa sawit di Tongod bernilai RM155 juta. Beliau juga disiasat atas tuduhan penggubahan wang haram yang membabitkan Pihak Berkuasa Kemajuan Pekebun Kecil Perusahaan Getah (RISDA) antara 2012 dan 2013 lalu.Peter dijangka dituduh di mahkamah esok

Rujukan

Kategori:Orang dari Sabah
Kategori:Orang dari Tenom
Kategori:Ahli Dewan Undangan Negeri Sabah ke-16
Kategori:Anggota Parti Kesejahteraan Demokratik Masyarakat
Kategori:Kelahiran 1971
Kategori:Ahli politik Malaysia berketurunan Kadazandusun
Kategori:Bekas anggota Parti Warisan
Kategori:Pengasas parti politik di Malaysia